**Općina Križ**

**JAVNI NATJEČAJ**

**za dodjelu financijske potpore sportskim udrugama**

**od interesa za Općinu Križ u 2024. godini**

UPUTE ZA PRIJAVITELJE

Datum objave natječaja: 07. kolovoza 2024.

Rok za dostavu prijava: 06. rujna 2024.

Sadržaj

1. **JAVNI NATJEČAJ** ZA DODJELU FINANCIJSKE POTPORE SPORTSKIM UDRUGAMA OD INTERESA ZA OPĆINU KRIŽ U 2024. GODINI

1.1 CILJ NATJEČAJA I PRIORITETI ZA DODJELU SREDSTAVA……………………..3

1.2 PLANIRANI IZNOS I UKUPNA VRIJEDNOST JAVNOG NATJEČAJA 3

2. FORMALNI UVJETI JAVNOG NATJEČAJA…………………………….………………...4

2.1. Prihvatljivi prijavitelji: tko može podnijeti prijavu? 4-5

2.2 Prihvatljivi partneri na programu, projektu 5

2.3 Prihvatljive aktivnosti koje će se financirati putem Javnog natječaja 5

2.4 Prihvatljivi troškovi koji će se financirati ovim Javnim natječajem 5-6

**3. KAKO SE PRIJAVITI?** 6

3.1 Sadržaj Opisnog obrasca ………7

3.2 Sadržaj Obrasca proračuna 7

3.3 Gdje podnijeti prijavu? 7

3.4 Rok za podnošenje prijave 7

3.5 Kome se obratiti ukoliko imate pitanja? 8

**4. PROCJENA PRIJAVA I DONOŠENJE ODLUKE O DODJELI SREDSTAVA**……..…….8

**5. OBAVIJEST O DONESENOJ ODLUCI O DODJELI FINANCIJSKIH SREDSTAVA** 8-9

5.1 Indikativni kalendar postupka 9

**6. POPIS DOKUMENTACIJE** 9-10

1. **JAVNI NATJEČAJ za dodjelu financijske potpore sportskim udrugama od interesa za Općinu Križ u 2024. godini**
	1. CILJ JAVNOG NATJEČAJA I PRIORITETI ZA DODJELU SREDSTAVA

Općina Križpoziva sportske udruge, koje se bave sportskim djelatnostima sukladno Zakonu o sportu, a čiji su programi usmjereni na zadovoljavanje javnih potreba u sportu od interesa za Općinu Križ, da prijave svoje programe, projekte, sukladno Programu javnih potreba u sportu na području Općine Križ u 2024. godini u daljnjem tekstu: Programu.

Općina Križ će realizaciju Programa provoditi kroz programsko područje Poticanje i promicanje sporta, te financirati sportske udruge koje se bave sportskim djelatnostima i to s sljedećim ciljevima:

* poticanja i promicanja sporta, a posebno u dijelu programa koji se temelje na tradiciji bavljenja određenim sportom na području Općine, poticanja i promicanja sportskih aktivnosti (osobito djece i mladih), sportskih-rekreacijskih aktivnosti građana te provođenja sportskih takmičenja,
* jačanja kapaciteta sportskih udruga koje doprinose razvitku i općem napretku Općine Križ te promiču njezin položaj i ugled kao i napredak zajednice u cjelini, a imaju poseban tradicijski značaj za Općinu Križ kao sportovi od posebnog interesa (nogomet i rukomet).

Unutar navedenog programskog područja, osnovna djelatnost sportskih udruga, odnosno programi sportskih udruga, a za koje Općina Križ osigurava sredstva Proračunom Općine Križ za 2024. godinu i raspodjeljuje ih temeljem Javnog natječaja za dodjelu financijske potpore sportskim udrugama od interesa za Općinu Križ u 2024. godini, u daljnjem tekstu: Javni natječaj, odnose se na sljedeće aktivnosti, odnosno programske ciljeve i programe:

1. djelovanje sportskih udruga,
2. poticanje uključivanja u sport što većeg broja građana, osobito djece i mladeži i osoba s invaliditetom,
3. ulaganje u razvoj mladih sportaša radi očuvanja i unapređenja dostignute razine kvalitete sporta te stvaranja uvjeta daljeg napretka,
4. podupiranje sportskih manifestacija od posebnog interesa za Općinu Križ i Zagrebačku županiju,
5. sportska priprema, domaća i međunarodna natjecanja, te opća i posebna zdravstvena zaštita sportaša,
6. školovanje stručnih kadrova,
7. organizacija sportskih priredbi,
8. organiziranje izbora najboljih sportaša, udruga i djelatnika,
9. uključivanje udruga u program obilježavanja Dana Općine Križ,
10. korištenje sportskih objekata,
11. upravljanje, skrb i održavanje te briga o funkcioniranju sportskih objekata na području Općine Križ.

**1.2. PLANIRANI IZNOS I UKUPNA VRIJEDNOST NATJEČAJA**

Za financiranje programa, projekata u okviru ovog javnog natječaja raspoloživ je iznos od **25.000,00 EUR-a (slovima: dvadesetpettisućaeura).**

**Najmanji iznos financijskih sredstava koji se može prijaviti i ugovoriti po pojedinom programu, projektu je 3.000,00 EUR-a, a najveći iznos po pojedinom programu, projektu je 20.000,00 EUR-a.**

Programi, projekti se mogu financirati u 100% iznosu ukupnih prihvatljivih troškova programa, projekta, pri čemu potencijalni prijavitelji i partneri nisu dužni osigurati sufinanciranje iz vlastitih sredstava.

**Okvirni broj planiranih ugovora za sklapanje je 3.**

 **2.** **FORMALNI UVJETI JAVNOG NATJEČAJA**

2.1. Prihvatljivi prijavitelji: tko može podnijeti prijavu?

2.1.1. Pravna osoba upisana u Registar neprofitnih organizacija pri Ministarstvu financija (podaci dostupni putem uvida u Registar neprofitnih organizacija), najmanje godinu dana od dana raspisivanja Javnog natječaja.

2.1.2. pravna osoba koja je upisana u Registar udruga što se dokazuje izvatkom iz registra koji ne može biti stariji od godine dana od datuma prijave na Javni natječaj (Registar udruga),

2.1.3. pravna osoba koja ima osobni identifikacijski broj (RNO BROJ, podaci dostupni putem uvida u Registar neprofitnih organizacija),

 2.1.4. pravna osoba koja je upisana u Registar sportskih djelatnosti te je programski usmjerena na rad u području sporta od interesa za Općinu Križ što je razvidno iz ciljeva i popisa djelatnosti u statutu udruge,

2.1.5. pravna osoba koja vodi transparentno financijsko poslovanje u skladu s propisima o računovodstvu neprofitnih organizacija i koja je u roku predala sva potrebna izvješća (podaci dostupni putem uvida u Registar neprofitnih organizacija),

2.1.6. pravna osoba koja nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i Proračunu Općine što se dokazuje izjavom o nepostojanju duga, postojanje duga prema Proračunu Općine Križ utvrditi će se uvidom u evidencije Općine Križ,

2.1.7. pravna osoba koja ima zadovoljavajuće organizacijske kapacitete i ljudske resurse za provedbu programa, projekta,

2.1.8. pravna osoba u kojoj se protiv osobe ovlaštene za zastupanje i voditelja programa, projekta ne vodi kazneni postupak, što se dokazuje izjavom o nekažnjavanju.

**2.1.2. Pravo prijave na Javni natječaj nemaju:**

1. sportske udruge koje nisu dostavile Izvješće o izvršenom programu, projektu za 2023. godinu, a dodijeljena su im sredstva iz općinskog proračuna,
2. sportske udruge kojima su već odobrena sredstva za isti program, projekt iz Proračuna Općine Križ za 2024. godinu,
3. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe,
4. sportske udruge koje nisu upisane u Registar neprofitnih organizacija i Registar sportskih djelatnosti,
5. sportske udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće dvije godine, računajući od godine u kojoj su provodile projekt),
6. sportske udruge koje su u stečaju,
7. sportske udruge koje nisu ispunile obveze vezane uz plaćanje doprinosa, poreza ili drugih davanja prema državnom proračunu i Proračunu Općine Križ i
8. sportske udruge čiji je jedan od osnivača politička stranka.

2.1.3. Prijavitelj može prijaviti i ugovoriti najviše jedan program, projekt u okviru ovog Javnog natječaja.

2.2 Prihvatljivi partneri na programu, projektu

2.2.1. Partneri moraju zadovoljiti sve potrebne uvjete prihvatljivosti koje vrijede za prijavitelja navedeni pod točkom 2.1. Javnog natječaja.

2.2.2. Prijavitelj i partner uređuju svoj odnos obostranim potpisivanjem partnerske izjave ili sporazuma, koju popunjenu s potpisom i pečatom odgovorne osobe prilažu uz programe, projekte.

2.2.3. Prijavitelj je odgovoran za provedbu programa, projekta, namjensko trošenje sredstava i redovito izvještavanje.

2.3 Prihvatljive aktivnosti koje će se financirati putem Javnog natječaja

2.3.1. Planirano trajanje programa, projekta je tijekom ili do kraja veljače 2025. godine.

2.3.2. Mjesto provedbe je Općina Križ, a pojedine aktivnosti moguće je provoditi u Republici Hrvatskoj i izvan područja Republike Hrvatske.

2.3.3. Prihvatljive projektne aktivnosti su:

* djelovanje sportskih udruga,
* poticanje uključivanja u sport što većeg broja građana, osobito djece i mladeži
* ulaganje u razvoj mladih sportaša radi očuvanja i unapređenja dostignute razine kvalitete sporta te stvaranja uvjeta daljeg napretka,
* podupiranje sportskih manifestacija od posebnog interesa za Općinu Križ i Zagrebačku županiju,
* sportska priprema, domaća i međunarodna natjecanja, te opća i posebna zdravstvena zaštita sportaša,
* školovanje stručnih kadrova,
* organizacija sportskih priredbi,
* uključivanje udruga u program obilježavanja Dana Općine Križ,
* korištenje sportskih objekata,
* upravljanje, skrb i održavanje te briga o funkcioniranju sportskih objekata na području Općine Križ.

2.4 Prihvatljivi troškovi koji će se financirati ovim Javnim natječajem

Sredstvima ovog natječaja mogu se financirati samo stvarni i prihvatljivi troškovi, nastali provođenjem programa, projekta u vremenskom razdoblju naznačenom u ovim uputama. Prilikom procjene programa, projekta, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

2.4.1. Prihvatljivim troškovima za financiranje ovim natječajem podrazumijevaju se troškovi koji su neposredno vezani uz provedbu pojedinih aktivnosti unutar predloženog programa, projekta (pri čemu treba posebno naznačiti vrstu i cijenu svake usluge) kao što su:

* troškovi najma dvorane, sportskih terena, sportskih objekata za održavanje treninga i natjecanje sportaša,
* troškovi stručnog trenera i sportskih djelatnika za provođenje projekta, programa,
* troškovi natjecanja - kotizacija, članarina, troškovi sudaca i delegata, troškovi službenih osoba na natjecanjima, troškovi prijevoza, nabava medalja i pehara i sl.,
* troškovi reprezentacije ukoliko su izravno vezani uz provedbu projekta, programa (uz obrazloženje, umjereni i opravdani),
* troškovi izrade, kupnje ili iznajmljivanja opreme i materijala (novih ili rabljenih) namijenjenih isključivo za program, projekt, te troškovi usluga,
* grafičke i tiskarske usluge (letci, brošure, majice i sl.) i troškovi medijskog oglašavanja i promidžbe, uz obvezu poštovanja uvjeta vidljivosti i navođenja Općine Križ kao pokrovitelja,
* izdaci za troškove naknada voditeljima programa, projekta, vanjskim suradnicima angažiranih na programu, projektu,
* putni troškovi i troškovi dnevnica za zaposlenike i druge osobe koje sudjeluju u programu, projektu, a koji mogu biti isključivo u svrhu obavljanja osnovnih aktivnosti sportske udruge,
* troškovi smještaja ukoliko su neposredno povezani s provedbom projektnih, programskih aktivnosti,
* troškovi potrošne robe i materijala za aktivnosti,
* organizacija obrazovnih aktivnosti, edukacije, stručna usavršavanja,
* troškovi koji proistječu iz zahtjeva ugovora uključujući, troškove financijskih usluga (informiranje, vrednovanje konkretno povezano s projektom, revizija, osiguranje…) i
* ostali troškovi koji su izravno vezani za provedbu aktivnosti programa, projekta.

2.4.2. Osim izravnih, korisniku sredstava se može odobriti i pokrivanje dijela neizravnih troškova kao što su: uredski materijal, sitan inventar, telefon, pošta i drugi indirektni troškovi koji nisu povezani s provedbom programa, projekta, u maksimalnom iznosu do 25% ukupnog odobrenog iznosa financiranja iz Proračuna Općine.

2.4.3. Neprihvatljivim troškovima programa, projekta smatraju se:

* dugovi i stavke za pokrivanje gubitaka ili dugova,
* dospjele kamate,
* stavke koje se već financiraju iz javnih izvora u 100% iznosu, programi koji se financiraju po posebnim propisima ako se radi o istima aktivnostima, na istom području, u isto vrijeme i za iste korisnike,
* kupovina zemljišta ili građevina, osim kada je to nužno za izravno provođenje programa, projekta, kada se vlasništvo mora prenijeti na udrugu i/ili partnere najkasnije po završetku programa, projekta,
* gubitci na tečajnim razlikama,
* zajmovi trećim stranama,
* drugi troškovi koji nisu u neposrednoj povezanosti sa sadržajem i ciljevima programa, projekta.

3. KAKO SE PRIJAVITI?

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u Javnom natječaju:

1. Opisni obrazac programa, projekta,
2. Obrazac proračuna programa, projekta,
3. preslika ovjerenog statuta sportske udruge prijavitelja i partnera,
4. ispis s elektroničke stranice Registra udruga sa svim podacima udruge ili izvadak iz Registra udruga, ne stariji od godine dana od datuma prijave na natječaj,
5. izjava kojom osoba ovlaštena za zastupanje pod kaznenom i materijalnom odgovornošću izjavljuje da se protiv nje i voditelja programa, projekta ne vodi kazneni postupak,
6. izjava kojom osoba ovlaštena za zastupanje pod kaznenom i materijalnom odgovornošću izjavljuje da nema dugovanja s osnove davanja prema državnom i općinskom proračunu,
7. izjava o nepostojanju dvostrukog financiranja,
8. izvješće o izvršenom programu, projektu za 2023. godinu (ako nije ranije dostavljeno).

3.1 Sadržaj Opisnog obrasca

Opisni obrazac programa, projekta dio je obvezne dokumentacije, a sadrži podatke o prijavitelju, partnerima te sadržaju programa, projekta koji se predlaže za financiranje. Obrasci u kojima nedostaju podaci, vezani uz sadržaj programa, projekta, neće biti primljeni u razmatranje.

Obrazac je potrebno ispuniti na računalu.

3.2 Sadržaj obrasca Proračuna

Obrazac Proračuna dio je obvezne dokumentacije, a sadrži podatke o svim izravnim i neizravnim troškovima programa, projekta, kao i o bespovratnim sredstvima koja se traže od davatelja. Prijava, u kojoj nedostaje obrazac Proračuna, neće se razmatrati, kao ni prijava u kojoj obrazac Proračuna nije u potpunosti ispunjen. Obrazac je potrebno ispuniti na računalu.

3.3 Gdje podnijeti prijavu?

Obvezne obrasce i svu propisanu dokumentaciju potrebno je dostaviti u zatvorenoj kuverti u Općinu Križ (jedan izvornik) vlastoručno potpisane od strane osobe ovlaštene za zastupanje i ovjerene službenim pečatom organizacije.

Izvornik prijave se dostavlja u zatvorenoj kuverti, pisarnici Općine Križ s napomenom:

**„Za Javni natječaj za dodjelu financijske potpore sportskim udrugama**

**od interesa za Općinu Križ u 2024. godini – NE OTVARATI“**

Dostava prijave na Javni natječaj s popratnom dokumentacijom može se izvršiti u zadanom roku i to:

* preporučeno poštom na adresu: Općina Križ, Trg Svetog Križa 5, 10314 Križ
* putem dostavljača ili osobno
* elektroničkom poštom na adresu info@opcina-kriz.hr

Kada se prijava na Javni natječaj podnosi elektroničkim putem, obavezno se davatelju financijskih sredstava, Općini Križ, dostavlja i jedan tiskani, potpisani i ovjereni primjerak prijave najkasnije u roku od 3 (tri) dana od zadanog roka za podnošenje prijedloga programa, projekata.

3.4 Rok za podnošenje prijave

Rok za prijavu na Javni natječaj je zaključno s danom 06. rujna 2024. godine. Prijava je dostavljena u roku ako je na prijamnom štambilju razvidno da je zaprimljena u pošti od datuma početka do datuma isteka trajanja Javnog natječaja ili ukoliko je do zaključno s danom 06. rujna 2024. godine poslana na adresu elektroničke pošte info@opcina-kriz.hr. U slučaju da je prijava dostavljena osobno u pisarnicu, prijavitelju će biti izdana ovjerena preslika prijave s točnim datumom prijama pošiljke.
Sve prijave poslane izvan roka neće biti primljene u razmatranje kao i ni prijave koje disu dostavljene sukladno točci 3.3. ovih Uputa za prijavitelje.

3.5 Kome se obratiti ukoliko imate pitanja?

Sva pitanja vezana uz ovaj Javni natječajmogu se postaviti isključivo elektroničkim putem, slanjem upita na adresu elektronske pošte: info@opcina-kriz.hr i to najkasnije do 20 dana nakon objave Javnog natječaja.

Odgovori na pojedine upite poslat će se u najkraćem mogućem roku izravno na e-mail adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja prijaviteljima o prihvatljivosti prijavitelja, partnera, aktivnosti ili troškova navedenih u prijavi.

**4. PROCJENA PRIJAVA I DONOŠENJE ODLUKE O DODJELI SREDSTAVA**

Sve pristigle i zaprimljene prijave proći će kroz sljedeću proceduru:

**(A) PREGLED PRIJAVA U ODNOSU NA PROPISANE UVJETE JAVNOG NATJEČAJA**

Pripremu i provedbu Javnog natječaja za dodjelu financijske potpore sportskim udrugama od interesa za Općinu Križ u 2024. godini, provodi Jedinstveni upravni odjel Općine Križ.

Jedinstveni upravni odjel Općine Križ zajedno s članovima Povjerenstva za provjeru ispunjavanja propisanih uvjeta javnog natječaja za dodjelu financijske potpore sportskim udrugama od interesa za Općinu Križ u 2024. godini imenovanim od strane Općinskog načelnika Općine Križ, u postupku provjere ispunjavanja propisanih uvjeta natječaja provjerava:

* je li prijava dostavljena na pravi javni natječaj i u zadanome roku,
* je li zatraženi iznos sredstava unutar financijskih pragova postavljenih u javnom natječaju,
* jesu li dostavljeni, potpisani i ovjereni svi obvezni obrasci,
* je li lokacija provedbe programa, projekta prihvatljiva,
* jesu li predložene aktivnosti prihvatljive,
* jesu li prijavitelj i partner prihvatljivi sukladno uputama za prijavitelje javnog natječaja te,
* jesu li ispunjeni drugi propisani uvjeti javnog natječaja.

Nakon provjere svih pristiglih i zaprimljenih prijava prema propisanim uvjetima Javnog natječaja, članovi Povjerenstva za provjeru ispunjavanja propisanih uvjeta Javnog natječaja donose popis prijava koje se upućuju na stručnu procjenu.

 **(B) PROCJENA PRIJAVA KOJE SU ZADOVOLJILE PROPISANE UVJETE JAVNOG NATJEČAJA**

Općinski načelnik Općine Križ imenuje posebno Povjerenstvo za ocjenjivanje prijavljenih programa, projekata na Javni natječaj za dodjelu financijske potpore sportskim udrugama od interesa za Općinu Križ u 2024. godini koje razmatra i ocjenjuje prijavljene programe, projekate koji su uspješno ispunili provjeru ispunjavanja propisanih uvjeta javnog natječaja, a koje se sastoji od 3 člana, stručnih osoba relevantnih za područje Javnog natječaja. Prijave koje su ispunile propisane uvjete natječaja ocjenjuje se temeljem obrasca za procjenu koji se nalazi u prilogu.

5. OBAVIJEST O DONESENOJ ODLUCI O DODJELI FINANCIJSKIH SREDSTAVA

Svi prijavitelji, čije su prijave ušle u postupak procjene, bit će obaviješteni o donesenoj odluci o dodjeli financijskih sredstava programa, projekta.

Udruga koja je sudjelovala u prijavi na javni natječaj može podnijeti pisani prigovor zbog povrede utvrđenog postupka odobravanja financijske potpore Općinskom načelniku Općine Križ koji će odlučiti o istome.

Prigovor se može podnijeti u pisanom obliku u roku od 8 dana od dana objave obavijesti o rezultatima prijave na javni natječaj isključivo putem elektronske pošte: info@opcina-kriz.hr.

5.1 Indikativni kalendar postupka Javnog natječaja

|  |  |
| --- | --- |
| **Faze postupka**  | **Datum** |
| **Objava natječaja** | 07. 08. 2024. |
| **Rok za podnošenje prijava** | 06. 09. 2024. |
| **Rok za slanje pitanja vezanih uz javni natječaj** | 27. 08. 2024. |
| **Rok za upućivanje odgovora na pitanja vezana uz javni natječaj** | 02. 09. 2024. |
| **Rok za provjeru propisanih uvjeta javnog natječaja** | 12. 09. 2024.  |
| **Rok za procjenu prijava programa, projekata** | 16. 09. 2024.  |
| **Rok za objavu odluke o dodjeli financijskih sredstava i obaviještavanje prijavitelja** | 17. 09. 2024.  |
| **Rok za ugovaranje** | 20. 09. 2024. |

Davatelj financijskih sredstava ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit će se na internetskoj stranici Općine Križ: [www.opcina-kriz.hr](http://www.opcina-kriz.hr)

Temeljem provedene procjene prijava koje su zadovoljile propisane uvjete javnog natječaja, Povjerenstvo za ocjenjivanje prijavljenih programa, projekata na Javni natječaj za dodjelu financijske potpore sportskim udrugama od interesa za Općinu Križ u 2024. godini, prema broju bodova, sastavlja listu odabranih programa, projekata te Općinskom načelniku Općine Križ daje nacrt prijedloga za odobravanje financijskih sredstava.

Na temelju provedenog postupka ocjenjivanja programa, projekata, Općinski načelnik Općine Križ donosi Odluku o raspodjeli sredstava za dodjelu financijske potpore sportskim udrugama od interesa za Općinu Križ u 2024. godini.

1. **POPIS DOKUMENTACIJE**

**OBRASCI**

1. Opisni obrazac programa, projekta
2. Obrazac proračuna
3. Obrazac izjave o nepostojanju dvostrukog financiranja
4. Obrazac izjave o nekažnjavanju
5. Obrazac izjave o nepostojanju duga
6. Obrazac za ocjenu kvalitete
7. Izvješće o izvršenom programu, projektu za 2023. godinu (ako nije ranije dostavljeno) **IZVJEŠĆE OBAVEZNO DOSTAVITI U POSEBNOJ KUVERTI.**

**DODATNA DOKUMENTACIJA**

* JAVNI NATJEČAJ za dodjelu financijske potpore sportskim udrugama od interesa za Općinu Križ u 2024. godini